Þegar hér er komið sögu vorum við Sunna loksins lentar á flugvellinum í Kaupmannahöfn . Sunna var fegin að komast út úr búrinu og við sluppum án vandræða í gegnum tollafgreiðsluna á vellinum . Vinkona mín sótti okkur á flugvöllinn og við fórum heim til fjölskyldunnar sem myndi passa Sunnu næstu þrjár vikur þar til hún losnaði úr heimasóttkví . Ég þurfti að læra á bílinn , hvernig væri að keyra hann og hvernig allt virkar en pabbi er alvanur húsbílum og gat kennt mér allt það helsta . Á móti myndi ég hjálpa honum í söluferð í Noregi , við myndum skiptast á að keyra um alla mjóu firðina þar og heimsækja bæði viðskiptavini og aðra vini . Þegar við vorum búin að þræða alla suðurströnd Noregs og komin upp til Ålesund skildu leiðir og pabbi fór í flug heim til Íslands en ég fór ein á bílnum til baka til Kaupmannahafnar . Við Trollveggen í Noregi Það var sérstök tilfinning og mikil tilhlökkun að hefja loksins ferðalagið ein í húsbílnum . Ég keyrði frá Ålesund til Oslóar og var svo heppin að hitta akkúrat á þjóðhátíðardag norðmanna , 17. mai . Við nutum þess að eyða tíma með vinum okkar og loksins þegar einangrunartíminn notuðum við tækifærið til að skoða okkur um í Kaupmannahöfn . Það var aldeilis gaman fyrir þau að sjá í eigin persónu litla ferðalanginn . Við heimsóttum kollega sem eiga kisu sem vanalega samþykkir enga ferfætta gesti en hún var nokkuð róleg og þær áttu vinaleg samskipti , öllum að óvörum . Það kom þó svipur á kisu þegar Sunna gerði sér lítið fyrir og mátaði rúmið hennar ! Sunna mátar rúmið hennar Snus Samkvæmt ábendingum frá þessu góða fólki fórum við næst og skoðuðum Egeskov kastala á Fjóni . Frá Fjóni lá leiðin svo til Jótlands . Skagen var næst á dagskrá og það er ógleymanlegur staður . Það er engu líkt að standa á ystu nöf skagen og horfa á öldur Atlantshafsins og Eystrasaltsins brjótast saman úr sitthvorri áttinni . Birtan þarna er stórkostleg og það undrar mig ekki að listamenn hafi í gegnum tíðina safnast þarna saman til að mála meistaraverk og njóta samvista . Ég mæli með heimsókn til Skagen fyrir þá sem hafa áhuga á listum , útivist og náttúrufegurð . Á Skagen eru líka fín tjaldstæði sem eru í göngufæri frá bænum og okkar stæði bauð upp á ókeypis hundanammi og kúkapoka fyrir ferfætta gesti og eigendur þeirra . Næst var ferðinni heitið til Berlínar en meira um það í næsta pistli .